b'\n_START_ARTICLE_\nHarry Potter\n_START_SECTION_\nOmadused\n_START_PARAGRAPH_\nVastavalt J. K. Rowlingule k\xc3\xa4itub Harry tihtipeale oma s\xc3\xbcdametunnistuse j\xc3\xa4rgi ja tal on kindel arusaam sellest, mis on hea ja mis halb. Kuna tal on "v\xc3\xa4ga limiteeritud v\xc3\xb5imalused hoolivatele vanematele," \xc3\xbctleb Rowling, siis on Harry "sunnitud tegema oma enda otsuseid juba varajasest east alates." Ta "teeb vigu," tunnistab Rowling, aga l\xc3\xb5puks teeb seda, mida s\xc3\xbcdametunnistus \xc3\xbctleb. Vastavalt Rowlingule, tuli \xc3\xbcks Harry p\xc3\xb6\xc3\xb6rdestseene neljandas raamatus, kus ta kaitses oma surnud koolivenna Cedric Diggory surnukeha Voldemorti eest, sest see n\xc3\xa4itas, et ta on julge ja isetu._NEWLINE_Rowling \xc3\xbctles lisaks, et Harry kaks k\xc3\xb5ige halvemat iseloomujoont on "viha ja ajutine \xc3\xbclbus", kuid ka see, et teda on s\xc3\xbcnnist saati austatud. "Ta ei ole \xc3\xb5el poiss. Ta on v\xc3\xb5istluslik ja ta on v\xc3\xb5itleja. Ta ei heida lihtsalt pikali ja ei v\xc3\xb5ta solvanguid vastu. Aga tal on s\xc3\xbcnnip\xc3\xa4rane puutumatus ja see teeb ta minu silmis kangelaseks. Ta on normaalne poiss aga selliste omadustega, mida enamus meist jumaldavad." Enamusel ajal n\xc3\xa4itab Harry alandlikust, v\xc3\xa4hendades oma saavutuste t\xc3\xa4htsust, kuigi ta kasutab oma seiklusi n\xc3\xa4idetena tema varajasest t\xc3\xa4iskasvanulikkusest viiendas raamatus; neid seiklusi on hiljem kasutatud seletamaks, miks just tema peaks Koolidirektori Armeed juhtima ja sel hetkel ta eitab, et need teeksid ta v\xc3\xb5imu v\xc3\xa4\xc3\xa4riliseks. P\xc3\xa4rast seitsmendat raamatut kommenteeris Rowling, et Harryl oli \xc3\xbclim iseloomulik j\xc3\xb5ud, kuna ta oli v\xc3\xb5imeline tegema seda, mida isegi Voldemort ei suutnud \xe2\x80\x93 ta oli valmis leppima m\xc3\xb6\xc3\xb6dap\xc3\xa4\xc3\xa4smatu surmaga.\n_START_SECTION_\nV\xc3\xa4limus\n_START_PARAGRAPH_\nL\xc3\xa4bi seeriate kirjeldatakse Harryl olevat ta isa sassis mustad juuksed, ta ema smaragdrohelised silmad ja v\xc3\xa4lgunoolekujuline arm otsaesisel. T\xc3\xa4psemalt kirjeldatakse teda kui "v\xc3\xa4ike ja k\xc3\xb5hn oma ea kohta", "k\xc3\xb5hna n\xc3\xa4oga", "m\xc3\xbcgarlike p\xc3\xb5lvedega" ja ta kannab \xc3\xbcmmargusi prille. Esimeses raamatus on \xc3\xb6eldud, et see v\xc3\xa4lgunoolekujuline arm on ainus asi, mis Harryle ta enda v\xc3\xa4limuses meeldis. Kui k\xc3\xbcsiti, mis on t\xc3\xa4hendus Harry armi taga, \xc3\xbctles Rowling: "Ma tahtsin, et ta oleks f\xc3\xbc\xc3\xbcsiliselt m\xc3\xa4rgistatud selle poolt, mis ta l\xc3\xa4bi elanud oli. See oli v\xc3\xa4line v\xc3\xa4ljendus selle kohta, mis ta sees l\xc3\xa4bi elanud oli. See on peaaegu nagu ta oleks mingis m\xc3\xb5ttes \xc3\xa4ravalitu v\xc3\xb5i neetud." Hiljem kasvab Harry pikemaks, olles peaaegu oma isa pikkune ja teistest klassikaaslastest pikem.\n_START_SECTION_\nOskused ja huvid\n_START_PARAGRAPH_\nL\xc3\xa4bi seeriate kirjutas Rowling Harryst kui andekast v\xc3\xb5lurist \xc3\xb5pipoisist. Ta \xc3\xbctles 2000 aasta intervjuus South West News Service\'iga, et Harry on eriti andekas Mustade J\xc3\xb5udude Vastases Kaitses, samuti ka lendluudpallis. Samas intervjuus \xc3\xbctles ta, et umbes kuni poole kolmanda raamatuni, oleks Hermione Granger \xe2\x80\x93 nende klassi k\xc3\xb5ige targem \xc3\xb5pilane \xe2\x80\x93 Harryt maagilises duellis v\xc3\xb5itnud. Alates neljandast raamatust sai Harry Rowlingu s\xc3\xb5nul Mustade J\xc3\xb5udude Vastases Kaitses \xc3\xbcsna osavaks ja oleks duellil Hermionet alistanud._NEWLINE_Tema v\xc3\xb5imed on ilmselged juba raamatusarja algusest. Harry n\xc3\xa4itab kohest m\xc3\xb5juv\xc3\xb5imu luua \xc3\xbcle, suudab tekitada Patronuse varajases eas ja p\xc3\xa4\xc3\xa4seb eluga mitmest vastasseisust Voldemortiga. Harry on v\xc3\xb5imeline r\xc3\xa4\xc3\xa4kima ja aru saama ussis\xc3\xb5nadest, keelest, mida seostatakse musta maagiaga ja mis on Rowlingu s\xc3\xb5nul nii sellep\xc3\xa4rast, et temas on t\xc3\xbckike Voldemorti hingest. P\xc3\xa4rast seda, kui Voldemort h\xc3\xa4vitab selle hingekillu Harrys, kaotab ta oskuse ussis\xc3\xb5nu r\xc3\xa4\xc3\xa4kida. Harry on selle oskuse kaotamise \xc3\xbcle v\xc3\xa4ga \xc3\xb5nnelik. Lisaks on Harry ainus \xc3\xb5pilane nende klassis, kes suudab Imperiuse needusele vastu panna._NEWLINE_Rowlingu s\xc3\xb5nul on Harry lemmikraamat "Lendluudpall l\xc3\xa4bi aegade".\n_START_SECTION_\nOmandus\n_START_PARAGRAPH_\nHarry vanemad j\xc3\xa4tsid Harryle m\xc3\xb5nev\xc3\xb5rra suure rahahunniku v\xc3\xb5lurite kulda Gringottsi panga varakambrisse. P\xc3\xa4rast Siriuse surma j\xc3\xa4i k\xc3\xb5ik tema vara ka Harryle, kaasaarvatud maja number kaksteist Grimmauld Place\'il. Rowling \xc3\xbctleb, et "Harry raha pole kunagi olnud raamatutes v\xc3\xa4ga oluline, ta saab lihtsalt osta oma koolir\xc3\xbc\xc3\xbcsid ja muud." Raha on kasutatud kontrastiks Harry ja Roni ning tema perekonna vahel, kes peavad k\xc3\xa4ituma oma limiteeritud kullaga ettevaatlikult._NEWLINE_Harry samuti p\xc3\xa4ris kaudselt kaks oma isa omandit. \xc3\x9cks neist oli kelmikaart, mille andsid talle vahepealsed omanikud Fred ja George Weasley, mis varustas Harryt laialdase teadmisega Sigat\xc3\xbc\xc3\xbcka ruumidest, maa-alast ja elanikest. Teine on ta isa n\xc3\xa4htamatuks tegev mantel, mille andis talle Dumbledore, mis l\xc3\xb5puks t\xc3\xb5estab Harry p\xc3\xb5lvnemist Peverellide suguv\xc3\xb5sast. Harry kasutab neid m\xc3\xb5lemaid abivahenditena tema poollegaalsetel ekskursioonidel koolis ja selleks, et kaitsta neid, kes talle olulised on; n\xc3\xa4htamatuks tegev mantel mahutab kaht t\xc3\xa4iskasvanud inimest. Kui Harry saab seitsmeteistk\xc3\xbcmneaastaselt t\xc3\xa4iskasvanuks, kingib proua Weasley talle uuri, mis kunagi kuulus ta vennale Fabian Prewettile._NEWLINE_Harryl on ka koduloom, \xc3\xb6\xc3\xb6kull Hedwig, keda kasutatakse kirjade ja pakkide saatmiseks ja kohetoomiseks. Hedwig tapetakse seitsmendas raamatus, mille kohta Rowling \xc3\xbctleb: "Hedwigi kaotus s\xc3\xbcmboliseerib s\xc3\xbc\xc3\xbctuse ja kindlustunde kaotamist. Ta on olnud Harryle m\xc3\xb5nel hetkel peaaegu nagu kaisuloom. Ma tean, et see surm vapustas paljusid inimesi!" Lendluudpalli m\xc3\xa4ngijana on Harry omanud kaht tippklassi luuda. Esimese, Nimbus Kahe Tuhande andis talle professor McGonagall, kui Harry lisati lendluudpalli meeskonda hoolimata sellest, et ta oli esimese klassi \xc3\xb5pilane. Selle luua h\xc3\xa4vitas Peksja Paju \xc3\xbche kolmanda raamatu v\xc3\xb5istluse ajal. See asendati Piksenoolega, veel kiirema (ja kallima) luuaga, mille ostis Harryle Sirius. Harry kasutas seda l\xc3\xa4bi kooliaastate kuni see h\xc3\xa4vis koos Hedwigiga Privet Drive\'ilt p\xc3\xb5genemisel juulis 1997.'